Na temelju članka 32. Statuta Općine Ivanska (Službeni vjesnik Općine Ivanska broj: 01/13 i 11/13.), Općinsko vijeće Općine Ivanska, na svojoj 9. sjednici održanoj dana 11. kolovoza 2014. donosi slijedeću:

**O D L U K U**

**o davanju suglasnosti na Odluku o utvrđivanju visine grobnih naknada**

**na području općine Ivanska**

**Članak 1.**

 Općinsko vijeće Općine Ivanska daje suglasnost na Odluku o utvrđivanju visine grobnih naknada na području općine Ivanska koju je donijela Uprava groblja poduzeće IVANKOM j.d.o.o. Ivanska, 11. kolovoza 2014. godine a koja je prilog ove Odluke.

**Članak 2.**

Ova Odluka stupa na snagu osmog dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:011-01/14-01/25

Urbroj:2110/02-01-14-1

Ivanska, 11. kolovoza 2014.

 PREDSJEDNICA:

 Ivana Peršić, v.r.

Uprava groblja poduzeća IVANKOM j.d.o.o. iz Ivanske, Slavka Kolara 1, na temelju članka 13. stavka 4. Zakona o grobljima („Narodne Novine“, broj 19/98, 50/12 ) i Odluke o imenovanju Uprave groblja na području općine Ivanska, donosi:

**O D L U K U**

**o utvrđivanju visine grobnih naknada**

**na području općine Ivanska**

Članak 1.

Ovom odlukom utvrđuje se za groblja na području općine Ivanska:

1. visina godišnje grobne naknade
2. visina jednokratne naknade za dodjelu grobnog mjesta na korištenje

Članak 2.

Naknade iz članka 1. ove Odluke uplaćuju se na žiro račun poduzeća IVANKOM j.d.o.o. iz Ivanske, Slavka Kolara 1, IBAN broj HR58 23400091110625808 prema ispostavljenom računu.

1. **VISINA GODIŠNJE GROBNE NAKNADE**

Članak 3.

Za korištenje grobnog mjesta i grobnice korisnici plaćaju godišnju naknadu:

|  |
| --- |
| **RAZRED** |
|  | ukopna mjesta (razred) | **1. - groblje:**Ivanska | **2. - groblje:**Stara Plošćica | **3. - groblja:** Paljevine, K. Selo (katoličko i pravoslavno), Križic, Samarica, Đurđic, D. Petrička, Babinac, Srijedska, G. Petrička |
| 1. | jedno grobno mjesto | 80,00 kn | 60,00 kn | 50,00 kn |
| 2. | dva grobna mjesta | 150,00 kn | 100,00 kn | 90,00 kn |
| 3. | tri grobna mjesta | 220,00 kn | 150,00 kn | 120,00 kn |
| 4. | četiri i više grobnih mjesta | za 4., i svako sljedeće grobno mjestoNE NAPLAĆUJE SE GROBNA NAKNADA |

tablica1.

Članak 4.

Zakonska mjera za veličinu jednog grobnog mjesta je 3 m² (1,2m x 2,5m).

U slučaju da grobno mjesto prelazi zakonske okvire ( veće je ili manje ), grobna naknada obračunava se po kvadratnom metru. Za groblje razreda 1. – 1 m² iznosit će 26,66 kn, razred 2. – 1m² iznosit će 20,00 kn, a razred 3. – 1m² iznosit će 16,66 kn.

Članak 5.

Kategorizacija groblja na području općine Ivanska izvršena je u tri razreda što je vidljivo u Tablici 1., pri čemu je uzeto u obzir izgrađenost infrastrukture, prilaz grobljima i uređenost groblja.

 Razredi će se korigirati prema naknadnom uređenju groblja ( ograđivanje, izrada prilaznih putova, izgradnja mrtvačnice, izgradnja staza ).

Članak 6.

Navedene naknade iz Tablice 1. plaćaju korisnici, odnosno njihovi nasljednici jednom godišnje do 31. ožujka tekuće godine na temelju uplatnice koju će im Uprava groblja dostaviti do kraja siječnja tekuće godine.

Članak 7.

Godišnja grobna naknada plaća se prema Rješenju koje donosi Uprava groblja. Obveza plaćanja grobne naknade nastaje danom dodjele grobnog mjesta te ako je isto dodijeljeno do 30. rujna naknada se određuje u ukupnom godišnjem iznos, a ako je dodjela izvršena nakon 31. rujna obveza plaćanja se određuje od 01. siječnja naredne godine.

1. **VISINA JEDNOKRATNE NAKNADE ZA DODJELU GROBNOG MJESTA NA KORIŠTENJE**

Članak 8.

Naknada kod dodjele grobnog mjesta na korištenje na neodređeno vrijeme plaća se u iznosu:

|  |  |  |  |
| --- | --- | --- | --- |
|  | **UKOPNA MJESTA** | **GROBLJE U IVANSKOJ** | **OSTALA GROBLJA** |
| 1. | jedno ukopno mjesto | 500,00 kn | 400,00 kn |
| 2. | dva ukopna mjesta | 1.000,00 kn | 800,00 kn |
| 3. | tri ukopna mjesta | 1.450,00 kn | 1.150,00 kn |
| 4. | četiri ukopna mjesta | 1.900,00 kn | 1.500,00 kn |
| 5. | pet ukopnih mjesta | 2.350,00 kn | 1.850,00 kn |

tablica 2.

Članak 9.

Navedene nakade iz Tablice 2. plaćaju korisnici, odnosno njihovi nasljednici u roku od 8 dana od dana pravomoćnosti rješenja o davanju grobnog mjesta na korištenje na neodređeno vrijeme.

Iznos naknade iz Tablice 2. za korisnike grobnih mjesta koji nemaju stalno prebivalište u općini Ivanska, a državljani su Republike Hrvatske, uvećava se za 50%.

Iznos naknade iz Tablice 2. za korisnike grobnih mjesta koji su strani državljani uvećava se za 100%.

Plaćanja naknade iz Tablice 2. oslobođeni su roditelji i skrbnici umrle djece do starosti 15 godina.

Članak 10.

Sredstva prikupljena od naknada utvrđenih ovom Odlukom koristiti će se isključivo za uređenje i održavanje groblja na području Općine Ivanska sukladno članku 51. stavku 4. Odluke o upravljanju i održavanju grobljima na području općine Ivanska.

Članak 11.

Svi ostali uvjeti koji nisu obuhvaćeni ovom Odlukom utvrdit će se između korisnika grobnih mjesta i Uprave groblja.

Članak 12.

Ova odluka stupa na snagu dobivanjem suglasnosti Općinskog vijeća a primjenjivat će se od 01. siječnja 2015. godine i biti će objavljenja u Službenom vjesniku Općine Ivanska te na oglasnoj ploči društva.

U Ivanskoj, 11. kolovoza, 2014. godine

DIREKTOR:

Darko Turković, v.r.